《经战地》
宋代·鲁交

西边用兵地，黯惨无人耕。
战士报国死，寒草迎春生。
沙飞贼风起，昼黑阵云横。
未持天下扫，何以扫欃枪。

作者简介：鲁交，字叔达，号三江，梓州（今四川三台）人。尝官殿中丞（《舆地纪胜》卷一五三）。仕至虞部员外郎。仁宗尝手录其《清夜吟》诗赐天台山寺（清乾隆《潼川府志》卷七）。有《三江集》（《瀛奎律髓》卷二八）、《鲁交集》（《宋史·艺文志》），均不传。今录诗十首。